CELEX: C2006/281/69
Language: el
Date: 2006-11-18 00:00:00
Title: Υπόθεση T-255/06: Προσφυγή της 15ης Σεπτεμβρίου 2006 — Budějovický Budvar κατά ΓΕΕΑ — Anheuser-Busch (BUD)

18.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 281/39
            
         Προσφυγή της 15ης Σεπτεμβρίου 2006 — Budějovický Budvar κατά ΓΕΕΑ — Anheuser-Busch (BUD)
   (Υπόθεση T-255/06)
   (2006/C 281/69)
   Γλώσσα του δικογράφου της προσφυγής: η γαλλική
   Διάδικοι
   
      Προσφεύγουσα: Budějovický Budvar, národní podnik (České Budějovice, Δημοκρατία της Τσεχίας) (Εκπρόσωπος: F. Fajgenbaum, avocat)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   
      Αντίδικος ενώπιον του τμήματος προσφυγών: Anheuser-Busch, Incorporated
   Αιτήματα της προσφεύγουσας
   Η προσφεύγουσα ζητεί από το Πρωτοδικείο
   
               —
            
            
               Να ακυρώσει την προσβαλλόμενη απόφαση R 241/2005-2, που εκδόθηκε στις 28 Ιουνίου 2006 από το δεύτερο τμήμα προσφυγών του ΓΕΕΑ·
            
         
               —
            
            
               να απορρίψει την αίτηση καταχωρίσεως του κοινοτικού σήματος «BUD» με αριθμό 1 257 849 για όλα τα προϊόντα των κλάσεων 16, 21, 25 και 32·
            
         
               —
            
            
               να διαβιβάσει την απόφαση του Πρωτοδικείου στο ΓΕΕΑ·
            
         
               —
            
            
               να καταδικάσει την εταιρία Anheuser-Busch στο σύνολο των δικαστικών εξόδων.
            
         Λόγοι ακυρώσεως και κύρια επιχειρήματα
   
      Αιτών την καταχώριση κοινοτικού σήματος: Anheuser-Busch, Incorporated
   
      Σήμα προς καταχώριση: το εικονιστικό σήμα «BUD» για προϊόντα που υπάγονται στις κλάσεις 16, 21, 25 et 32 — αίτηση καταχωρίσεως υπ' αριθ. 1 257 849
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν δικαίωμα επί σήματος ή σημείου: Δικαίωμα στην προστατευόμενη ονομασία προελεύσεως «BUD» για την υποδήλωση μπύρας
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 62, παράγραφος 1, του κανονισμού 40/941 καθώς και του άρθρου 20, του κανονισμού εφαρμογής 2868/952 στον βαθμό που το τμήμα προσφυγών δεν είναι αρμόδιο να αποφανθεί επί του κύρους της ονομασίας προελεύσεως που επικαλείται η προσφεύγουσα στο πλαίσιο της ανακοπής της. Προβάλλει επίσης ότι το σημείο «BUD» αποτελεί προστατευόμενη ονομασία προελεύσεως στη Γαλλία και στην Αυστρία. Η προσφεύγουσα προβάλλει, εξάλλου, εσφαλμένη ερμηνεία του άρθρου 8, παράγραφος 4, του κανονισμού 40/94 στον βαθμό που, κατ' αυτήν, η ονομασία προελεύσεως «BUD» αποτελεί σημείο που χρησιμοποιείται στις συναλλαγές. (1)
       (2)
   
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα, (ΕΕ 1994 L 11, σ. 1)
   
      (2)  Κανονισμός (ΕΚ) 2868/95 της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) αριθ. 40/94 του Συμβουλίου για το κοινοτικό σήμα (ΕΕ 1995 L 303, σ. 1)